SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o predlogu uredbe Evropskega parlamenta in Sveta o spremembi Uredbe (ES) št. 812/2004 /* COM/2014/0159 final - 2012/0216 (COD) */





2012/0216 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o predlogu uredbe Evropskega parlamenta in Sveta o spremembi Uredbe (ES) št. 812/2004 Datum predložitve predloga Evropskemu parlamentu in Svetu (dokument COM(2012) 447 final – 2012/0216 (COD): || 8. avgust 2012 Datum mnenja Evropskega ekonomsko-socialnega odbora: || 14. november 2012 Datum mnenja Odbora regij: || ni mnenja Datum stališča Evropskega parlamenta, prva obravnava: || 16. april 2013 Datum sprejetja stališča Sveta: || 3. marec 2014 2. Cilj predloga Komisije Splošni cilj predloga je uskladiti določbe Uredbe Sveta (ES) št. 812/2004 o podrobnih pravilih v zvezi z naključnimi ulovi kitov in delfinov pri ribolovu in o spremembi Uredbe (ES) št. 88/98 z določbami Lizbonske pogodbe s prerazvrstitvijo pooblastil, ki so Komisiji podeljena za ukrepe delegirane in izvedbene narave. 3. Pripombe k stališču Sveta 3.1. Splošne pripombe k stališču Sveta: Komisija se strinja s stališčem Sveta, saj kompromisni politični dogovor Evropskega parlamenta in Sveta prerazvrstitev pooblastil ohranja takšno, kot jo je Komisija predvidela v svojem predlogu. Svet je natančneje določil področje uporabe delegiranega akta o akustičnih odvračalnih napravah, da bi tako izboljšal jasnost. Komisija lahko ta kompromis sprejme. Prav tako je Svet po dogovoru z Evropskim parlamentom omejil trajanje pooblastila na štiri leta. Komisija lahko to omejitev sprejme, saj vsebuje klavzulo o tihem podaljšanju. 3.2. Spremembe, ki jih je Evropski parlament sprejel na prvi obravnavi: Evropski parlament je sprejel 4 spremembe, ki niso izpodbijale prerazvrstitve pooblastil, ki so podeljena Komisiji. Najpomembnejša med temi spremembami je omejila trajanje pooblastil na tri leta in uvedla obveznost pregleda navedene uredbe ter predložitve predloga o spremembah do 31. decembra 2015. Med tristranskimi pogovori so bile spremembe, ki jih je predlagal Evropski parlament, pregledane in so o njih potekala pogajanja. Kot rezultat teh pogovorov je bilo trajanje pooblastila določeno na štiri leta, obveznost pregleda določb Uredbe pa je bila oblikovana tako, da se spoštuje pravico Komisije do pobude. 3.3. Nove določbe, ki jih je vnesel Svet, in stališče Komisije v zvezi z njimi: Svet in Parlament sta se dogovorila, da se doda obveznost Komisije, da pregleda določbe navedene uredbe do konca leta 2015 in, če je to primerno, predloži nov zakonodajni predlog. Komisija lahko pristane na to spremembo, saj varuje pravico Komisije do pobude, poleg tega pa je iz nje tudi razvidno, da je treba razviti ukrepe v okviru regionalizacije, ki je ključni cilj skupne ribiške politike. Svet je podrobno opredelil področje uporabe prenosa pooblastil v zvezi s specifikacijami in uporabo akustičnih odvračalnih naprav. Komisija lahko to opredelitev sprejme, saj zagotavlja jasnost. 3.4. Težave, ugotovljene pri sprejemanju stališča na prvi obravnavi, in stališče Komisije v zvezi s tem: V zaključni fazi pogajanj je bil dosežen dogovor v zvezi s pooblastitvijo Komisije. Komisija lahko sprejme dosežene dogovore. Vendar pa glede obveznosti pregleda navedene uredbe in, če je to ustrezno, predložitve splošnega zakonodajnega predloga, Komisija meni, da je treba dati izjavo, s katero bo pojasnila svoje stališče. 4. Sklepne ugotovitve Komisija se lahko strinja s stališčem Sveta, ki je rezultat pogajanj z Evropskim parlamentom. Kljub temu pa meni, da je treba v zvezi s členom 7.3 podati naslednjo izjavo: K členu 7.3 Komisija bo preučila možnost predložitve predloga za nov okvir tehničnih ukrepov, vključno z blažilnimi ukrepi za zmanjšanje naključnih ulovov kitov in delfinov ter drugih občutljivih vrst in oblikovanje specifičnih ukrepov, ki bodo prilagojeni posebnostim ribolova na regionalni ravni, če je to potrebno. Ko bo to doseženo, bo navedena uredba razveljavljena.